text: 湯本沛，字行仲，號玄洲，直隸蘇州府長洲縣匠籍，吳縣人。明朝政治人物。生平.天啟元年聯捷壬戌科進士。禮部觀政，三年十月授山陽知縣。為知縣三月，以貪酷致激民變，考察降五級。饋四百金於崑山顧秉謙，補上林典簿，拜倪文煥為父，引見崔呈秀，天啟六年擢為刑部山東司主事。所以刺訐同鄉者，不遺餘力。周順昌之禍，實為其落井下石。一日，呈秀欲引本沛見魏忠賢，同鄉前輩必無幸矣，忽中風嘴歪，不果見。隨以劉鐸事降調。湯氏於《春秋》浸淫多年，頗有心得。家族.祖湯聘尹，隆慶二年戊辰進士。
metadata: erhwenkuo/wikipedia-zhtw
metadata: 湯本沛
metadata: https://zh.wikipedia.org/wiki?curid=7428555